


בבית משפט השלום 								ת.א. 22/
בכפר סבא

תאריך חתימת המסמך: 12.5.22

התובע:                אשר עזרן, ת"ז 24921686
                               מרחוב שפירא 37, בת ים
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבע:              המאגר הישראלי לביטוחי רכב חובה - הפול
מרחוב האצ״ל 1, ראשון לציון
טל׳: 03-9424300;פקס: 03-9620303
                          דוא"ל: poolmoked@pool.org.il

			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	726 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 














חלק 2: 

(1) בעלי הדין : 

1. התובע, יליד 3.5.1970, היה בכל הזמנים הרלבנטיים לתביעה זו הנוהג ו/או המשתמש ברכב הנושא מספר רישוי 127-97-402 (להלן:"הרכב/האופנוע").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב אישור משטרה וצילום רישיון נהיגה, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, עובד כדוור בדואר ישראל ומשמש מנכ"ל קבוצת הכדורגל כפר שלם, מחמת התאונה ותוצאותיה מתקשה התובע בעיסוקיו, נזקק להפוגות ממושכות ונגרמו לו הפסדי שכר.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 12.8.21, בשעה 10:20 או בסמוך לכך, ברחוב שפירא בבת ים, היה הרכב מעורב בתאונה עם רכב הנושא מ"ר 76-326-13 ומרשי נפל ונחבל (להלן: "התאונה").

8. לאחר התאונה טופל התובע  בבית החולים וולפסון, בחולון, שם אובחנו חבלות בכתף שמאל, בצלעות, בגב, ובגפיים. כן אובחנו חבלות ושפשופים בזרוע שמאל, בברכיים והמטומה גדולה בירך משמאל עם כאבים והגבלה בתנועות זרוע ורגל שמאל וקושי בהליכה. לאחר קבלת טיפול רפואי ראשוני שוחרר מרשי לביתו בהמלצה למנוחה בת 7 ימים, נטילת משככי כאבים והמשך מעקב רפואי.

9. התובע המשיך במעקב רפואי במסגרת הקהילה שם אובחנה המטומה גדולה עם הגבלה בתנועות הירך, שפשופים וחבלות בברך ושוק שמאל וכמו גם כאבים והגבלה בתנועות עמוד השדרה המותני והוא הופנה להמשך מעקב רפואי, ביצוע טיפולי פיזיותרפיה וחופשת מחלה למשך 20 ימים.

10. נוכח כאבים והגבלה בתנועות עמוד השדרה המותני הירך והגפיים התחתונות אשר לוו בהמטומה גדולה המעטרת את ירך שמאל ונוזל בכמות גדולה הופנה להמשך מעקב וקבלת טיפולים רפואיים, לרבות טיפולי פיזיותרפיה וביצוע בדיקות הדמיה כמו המשך חופשת מחלה למשך 21 ימים נוספים.

רצ"ב תמונות ההמטומה, מסומנים "כנספח 2"

11. במקביל, החל התובע לסבול מנדודי שינה וקשיי הירדמות מחמת התאונה ותוצאותיה וניתן לו טיפול תרופתי להרגעה והפניה לקבלת טיפול פסיכיאטרי.

12. התובע אשר המשיך לסבול מכאבים עזים והגבלה בתנועת כתף שמאל, עמוד השדרה המותני, ירך שמאל ורגל שמאל המשיך במעקב הרפואי, הופנה לביצוע בדיקת הדמיה המכוונת לירך שמאל אשר הדגימה פגיעה בפרק הירך משמאל עם עיבוי של הגידים ושינויים בגבולות העצם והוחלט להפנותו להמשך בירור אורתופדי.

13. בדיקת הדמיה אשר כוונה לעמוד השדרה המותני הדגימה בלטי דיסק בגבהים 3L-1S בדגש על 5L-1S והוחלט להפנות את התובע להמשך טיפול רפואי במסגרת מרפאת כאב.

רצ"ב תעודות רפואיות, מסומנות ״כנספח 3״.

14. מאז התאונה סובל התובע מכאבים והגבלה בתנועות עמוד השדרה המותני, מכאבים והגבלה בתנועות ירך שמאל והברכיים, מקושי בישיבה, עמידה והליכה ממושכות, מקושי כיפוף, מקושי בעמידה מקושי בהליכה בשטחים שאינם מישוריים, מחרדה, קשיי הירדמות ונדודי שינה, מכאבים עזים וצורך בנטילת משככי כאבים נרוקטיים והטיפולים בו צפויים להימשך גם בעתיד. 

15. התובע דוור בדואר ישראל. עבודה פיזית מעצם טיבה וטבעה, לאחר התאונה ומחמת תוצאותיה מתקשה התובע בביצוע עבודתו, נזקק להפוגות ממושכות במהלכה, המשכת העסקתו מוטלת בספק ונגרמו לו הפסדי שכר.

16. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

17. עקב מגבלותיו הנובעות מהתאונה, בשים לב לאופי פגיעתו נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 

18. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          55,500 ₪ 
(2)  עזרת הזולת בעבר –	           				              13,250 ₪  
(3)  הוצאות רפואיות ונסיעות לטיפולים בעבר –	          4,000 ₪ 
(4)  הסעות מיוחדות ושימוש מוגבר במוניות בעבר -            8,500 ₪

2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותה בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות ניידות מוגברות בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
19. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.


20. הנתבעת חייבת לפצות את התובע בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת  לדין ולחייבה, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						               אריאל פרייברג, עו"ד
								          ב"כ התובע

